Nizam Jentik-Jentik

Mohd Nornizam Mohd Yusof atau dikenali sebagai Nizam Jentik Jentik (Jawi:نظام جنتيق-جنتيق;lahir 12 Disember 1981)  ialah seorang pelawak, Stand Up Comedian, Penulis Komedi, Pelakon, Pengacara di  Malaysia. Beliau juga adalah bekas peserta Program Realiti Astro, Lawak Solo 2016. Memulakan karier sebagai Regular Performer di Kelab Komedi sekitar Lembah Klang dan menyertai beberapa program Komedi TV di depan dan juga di belakang tabir.

Sejarah
Nizam memulakan kerjayanya sebagai pelawak apabila menyertai program Komediri Bersama Harith Iskander Musim Kedua. Seterusnya beliau menyertai program realiti Lawak Solo pada 2016 dan berjaya hingga ke Separuh Akhir. Dengan berlatarbelakang kerjaya sebagai seorang Arkitek, beliau telah mendapat tempat sebagai pengacara sebuah rancangan Travelog di Astro Oasis iaitu Atlas Masjid Nusantara Musim Pertama. 

Nama beliau mula mendapat tempat apabila berjaya hingga ke peringkat Separuh Akhir sewaktu bertanding di dalam program Muzikal Lawak Superstar Musim Kedua 2020 bersama-sama Zahid AF2 dan juga Filzah Awok (Kumpulan Zuzuzu). Hasil daripada kejayaan itu, beliau bersama-sama Zahid AF2 dan Shashic Iewan (Kumpulan Bahye) berjaya melangkah ke peringkat akhir dan mendapat tempat keempat di dalam Maharajalawak Mega 2021. Langkah kejayaan itu berjaya diteruskan apabila mendapat tempat ketiga di dalam program komedi Muzikal Lawak Superstar musim ke-3 bersama-sama Shashic Iewan dan Roy Azman (Kumpulan Bahroy).  

Selepas itu, beliau juga dipilih oleh pihak produksi Awesome TV untuk menjadi pengacara program realiti komedi iaitu Gelanggang Awesome Raja Lawak di Awesome TV bermula September - November 2022. Beliau mengacara program ini bersama pelawak terkenal Chiwan.

Filemografi

Televisyen realiti

Rujukan